שיחה:המהפכה הצרפתית/ארכיון 1

message: חייבים לפרגן לעבודה נפלאה של גילגמש על הערך הזה. כל הכבוד! אלמוג 06:45, 4 נוב' 2004 (UTC)
replies: text: תודה גילגמש 08:33, 4 נוב' 2004 (UTC)
לערך יש פוטנציאל להפוך למצוין, אך פוטנציאל זה עדיין לא ממומש. בקריאה של החלקים הראשונים במאמר נתקלתי בדברים לא ברורים, שניסיתי לשפרם, אך לא בטוח שבהצלחה. למשל, לא כל כך הבנתי מה היה טיבו של הלחץ על המלך שאילץ אותו להסכים לשינויים ולכינוס האסיפה. השינויים שהוא הסכים להם לא היו מהסוג שמתחייב מהעדר כסף, מקור הלחץ היחיד שמוזכר בפירוש. שן שש זעם 10:18, 4 נוב' 2004 (UTC)
למה הורדת את הפרק על הדריקריון? מדובר בפרק חשוב מאד בתולדות המשטר המהפני. לולא קם משטר הדירקטורים, נפוליון היה מתקשה לעלות לשלטון. גילגמש 10:15, 4 נוב' 2004 (UTC) שן שש זעם 10:18, 4 נוב' 2004 (UTC) 
לא הורדתי את הפרק - הורדתי את הכותרת. שלוש שורות לא מצדיקות כותרת. שן שש זעם

message: לגבי שאלתו של שן שש זעם, אני מניח, שהערך הסיבות לפריצת המהפכה הצרפתית יספק את התשובות. גילגמש 20:23, 23 נוב' 2004 (UTC)
thread_title: תשובות

message: יש פה כמה מקומות בהם יש קישור ממעמד ראשי לפסקאות מסויימות במאמרים אחרים. זה גם לא נכון עקרונית, וגם נראה מכוער. שמישהו יעשה בזה סדר! eman 15:45, 30 אפר' 2005 (UTC)
הייתי רןצה לדעת איזה אירוע מסמל את פרוץ המהפכה
thread_title: שימוש בתבנית "מאמר ראשי"

message: לערך על נושא חשוב זה קיימים תתי ערכים רבים, אבל הערך עצמו די 'רזה'. אני מציע לאחד חלק גדול אם לא רוב ערכי המשנה יחד עם הערך המרכזי - המההפכה הצרפתית. Pacman 20:21, 8 מרץ 2006 (UTC)
replies: text: הערך לא רזה כלל. איחוד יוביל לערך גדול מידי. הא? 21:15, 8 מרץ 2006 (UTC)
replies: text: :גם אני מתנגד. כתבתי אותו מראש מפוצל כי ערך מאוחד יהיה בטוח 200K לפחות. גילגמש • שיחה 20:15, 10 מרץ 2006 (UTC)
thread_title:  איחוד תתי ערכים 

message: בפרק "הוועידה הלאומית" יש לתקן עובדה הסטורית הקשורה למותו של רובספייר.
רובספייר נלכד בבנין שליד האסיפה הלאומית, ובמהלך נסיון לפרוץ לבנין, נהרגו שומרי ראשו, והוא נמצא ירוי כתוצאה מנסיון התאבדות.  המשפט נערך לו לאחר מכן, כשהוא פצוע מנסיון ההתאבדות. פלוס מינוס 17:09, 1 אוגוסט 2006 (IDT)
נא לתקן
בתת הפרק האסיפה הלאומית יש לתקן כי המעמד השלישי פרש מן האסיפה בגלל הסיבה שהוא לא יכול להשפיע ולכן האסיפה הלאומית התפרקה ונציגי המעמד השלישי התבצרו באולם הטניס וגם לציין את העובדה שכמה אנשים ממעמד הכמורה ומעמד האצולה הצטרפו אל האסיפה הלאומית יוניהמלך - שיחה 18:48, 1 במרץ 2013 (IST)
*הוספתי פירוט לגבי הסן-קולט, בתוך הסוגריים.
Mantis
תוקן
thread_title:  לתקן עובדות 

message: יש להדגיש את חשיבותם של ההוגנוטים לכלכלה הצרפתית מתוקף היותם קלויניסטים. קלוין סבר שההצלחה הכלכלית היא מדד למידת יחסו של האל כלפי האדם . תפיסה זו (שורש הקפיטליזם העתידי) היא שהביאה לצבירת עושר רב בידי הקלויניסטים ומכאן המשמעות והחשיבות הכלכלית שלהם לצרפת.
thread_title:  ההוגנוטים 

message: מי הנהיג את המהפכה הצרפתית? האם זה היה נפוליאון?תודה מראש לעונה
Barir - שיחה 02:49, 3 ביולי 2008 (IDT)
כעיקרון "הוועדה לשלום הציבור" שהיא וועדה שמונה 5 אנשים בתוך הקונוונט אך האירוניה היא שהיא הייתה אחראית לכל ההריגות שנתבצעו בגיליוטינה אבל משנת 1800 נפוליאון התמנה קיסר צרפת יוניהמלך - שיחה 18:36, 1 במרץ 2013 (IST)
thread_title:  הנהגת המהפכה. 

message: מדוע ערך זה הוא אינו ערך מומלץ? raze100 - שיחה 22:58, 16 בספטמבר 2009 (IDT)
thread_title:  אין נושא 

message: אני ממליץ למי שמתמצא יותר שירחיב בנושא. זהו אחד החלקים המשמעותיים ביותר של המהפכה. בנוסף כדאי להוסיף שהיסטוריונים רבים כיום מאמינים כי בתקופה שלפני המהפכה לא היה פיאודליזם וכי ההוגה האנרכיסט פיוטר קרופוטקין האמין כי הפאודליזם לא באמת בוטל. motorist (IDT(
thread_title: ביטול הפאודליזם

message: אשמח אם תתיחסו גם לשינויים המופיעים בחוקת 1791 ועל מה שהם מעידים. 85.65.12.111 13:51, 16 בדצמבר 2011 (IST)
thread_title:  השינויים בחוקה 

message: יש לציין כי הגישה הננקטת בערך זה בכל הקשור למשפחת המלוכה ולמארי אנטואנט בפרט הינה גישה ילדותית השואבת את המידע ישירות מסיפורי המעשיות בדבר מארי אנטואנט ולואי ה-16. מזל שלא צורף לערך זה המשפט שאמרה לכאורה מארי אנטואנט "אם אין לחם...". ידוע מזה זמן רב כי הטענות בדבר חלקה של מארי אנטואנט במשבר הכלכלי של צרפת הינם טענות שווא, שמקורם בחיפוש אחר שעיר לעזאזל מהיר, וכן ברתיעה מפני נשים חזקות בעמדות כוח. על כן, כל הפיסקה בדבר בזבזנותה של מארי אנטואנט, הארמון שבנתה, הנשפים וכו', הינה פזמון שחוק לעייפה על אשמתה של מארי אנטואנט במשבר. 
למעשה, האשם למשבר הינו בעיקר "מלך השמש", לואי ה-14, שבנה את ורסאי ובזבז הון על עיטורו וראוותנותו, כך שנכדו, לואי ה-16 ואישתו, מארי אנטואנט קיבלו את הכתר עם קופה כמעט ריקה. "בזבזנותה" של המלכה, מארי אנטואנט, לא היתה יוצאת דופן בעבור מעמד המלוכה מאז ומעולם, אולם מול טענות העם הצרפתי וסלידתו המופגנת מהמלכה האוסטרית, הפכו השקרים וההכפשות על מארי אנטואנט לאמת מוחלטת. וכמו שכבר ציינתי, חלקה של מארי אנטואנט בקושי הכלכלי לא היה ולא נברא. אם כבר, חשוב לרשום בערך זה כי המהפכה הצרפתית השתמשה במלכה כמטרה לשנאתה ההולכת וגוברת כלפי מעמד המלוכה והאצולה, עד כדי הכפשות על אופיה המוסרי הירוד, מאהביה, שחיתותה, וסיפורים על היחסים האסורים שניהלה עם בנה. הוצאתה להורג, שלה ושל בעלה המלך, היתה אחד מרגעי השפל של המהפכה שהחליטו להרוג את המלך מפחד שמא יעלה בשנית (רובספייר העדיף מלך מת על פני סכנה שיחזור לשלטון) הן זאת והן ההתעללות בילדיה עד למותו של בנה יורש העצר וכמובן, אלפים של מתים בגליוטינה בשם טיהור האומה הצרפתית ממעמד האצולה, היו תחילת שלטון הטרור של צרפת במהפכה הצרפתית. דבר ממה שעשו לואי ה-16 ומארי אנטואנט לא הביא למשבר הכלכלי, וכמו כן, ידוע גם שלואי ה-16 תמך ברפורמות ליברליות רבות לטובת העם, על מנת להקל את מצוקתו וכן ידוע כי מארי אנטואנט החזיקה בקרנות צדקה רבות לטובת העם. כל זאת לא ידוע שכן היסטוריה שנכתבת על ידי המנצחים לרוב משוכתבת על ידם על פי העדפתם. עם זאת, כיום, כאשר אנו מודעים לעוול ההיסטורי מחובתנו לתקנו ולא לחזור על סיפורי הבדים שסופרו שוב ושוב מאז 1789. 
כמו כן, לואי ה-16 לא חשף את עצמו במהלך הבריחה מארמון טולרי, אלא נחשף על ידי תושבי העיירה אליה הגיעו, הקרובה לגבול עם אוסטריה. ולא היה זה עקב בטחונו המופרז של המלך, אלא בעקבות טעויות שונות שחשפו את דמותם. אנא שימו שלב כי בכלל, הערך שם ללעג ולקלס את המשפחה המלכותית אשר היתה קורבן של המפכה הצרפתית מראשיתה.
אבקש לתקן ערך זה, הנוקט בגישה היסטורית ישנה ומוטעית, וניתן לראות זאת בכל המחקרים החדשים בנושא זה. 
אשמח להיות לעזר בנושא זה, אם יידרש לכך. עינב עמרם אשרוב - שיחה
replies: text: נשמח מאוד אם תרצה לשפר את הערך בהתאם להערותיך. גילגמש • שיחה 18:37, 1 במרץ 2012 (IST)

text: קצת מוזר להתייחס למלוכה שדיכאה את עמה במשך מאות בשנים כ"קורבנות", אבל אני מסכים שלערך כנראה לא יזיק שדרוג. Sabe - שיחה 00:11, 6 במרץ 2012 (IST)
replies: text: :מחקתי את התוכן השגוי שהתייחס למארי אנטואנט. גילגמש • שיחה 05:34, 20 בנובמבר 2013 (IST)
thread_title:  טעויות אקוטיות בשלמות הערך ההיסטורי 

message: כפי שידוע לי תקופת נפוליאון נחשבת גם כחלק מן המהפכה. לא כך? יוניהמלך - שיחה 18:29, 1 במרץ 2013 (IST)
thread_title:  המשך המהפכה 

message: יש טעות בתמונה,
כתוב השבועה באולם הטניס וזה צריך להיות השבועה באולם הכדורת--79.183.21.158 11:52, 8 בפברואר 2014 (IST). 79.183.21.158 11:52, 8 בפברואר 2014 (IST)
thread_title:  השבועה באולם הכדורת 

message: ראשית, ברצוני להביע את הערכתי הרבה והכנה לעריכת הערך.
רובו כתוב בצורה מצויינת ומספקת.
עם זאת, ישנם נתונים שהייתי מוסיפה, לדוגמה:
"•	המהפכה הצרפתית (בצרפתית: Révolution française) הייתה תקופת מהפך וחילופי שלטון בהיסטוריה של צרפת שהתחוללה בין1789 ל-1799,המהפכה הצרפתית שינתה את פני ההיסטוריה. אמנם הרפובליקה הצרפתית לא היתה הראשונה שקמה בעת החדשה (קדמה לה האמריקנית), אך היא נמצאה בלב אירופה ולא מעבר לים, ורעיונותיה התפשטו ברחבי אירופה. סיסמתה, "חירות, שוויון, אחווה", המהפכה הייתה מהפכה שהתחוללו בה שינויים קיצוניים בסדרי החברה והממשל של המדינה. בראשית המהפכה אולץ המלך האבסולוטי לואי השישה עשר להיעתר לתביעותיה של האסיפה הלאומית החדשה. משטר זכויות היתר המעמדי שהעניק הטבות לאצולה ולכמורה הוחלף בגופים נבחרים וחוברו הצהרת זכויות האדם והאזרח ובהמשך, ב-1791, חוקה לצרפת. הניסיון לבסס מונרכיה חוקתית נכשל, ומתנגדי הכתר בהנהגת ז'ורז' דנטון ואחרים תפסו את השלטון. המלוכה בוטלה בספטמבר 1792 וכוננה רפובליקה, שהייתה מבוססת במוצהר על ערכי עידן הנאורות. 
מידע נוסף שחסר לי זה כל נושא המעמדות:
"המעמדות בצרפת 
כבר מימי הביניים אזרחי צרפת התחלקו לשלושה מעמדות חברתיים- הכמורה, האצולה והמעמד השלישי. האדם אשר נולד לאותו מעמד משויך אליו כל חייו, חלוקה נותרה מהמשטר הפאודלי של ימי הביניים ולפי מעמדות אלו נקבעו הזכויות והחובות של כל אדם. מעמדות הכמורה והאצולה היו מיעוט בצרפת (כ500 אלף, 100 מהכמורה ו400 אלף מהאצולה. שני מעמדות אלו נהנו מזכויות פוליטיות ונהנו מפטור מתשלום מיסים וגם בתקופות קודמות הכמורה והאצולה נהנו מזכויות אלו ופטור ממיסים. המעמד השלישי כלל את כל שאר האוכלוסייה והוא כלל יותר מ24 מיליון בני אדם. בשונה מהכמורה והאצולה המעמד השלישי נחשב כמעמד נמוך והשתייכו לו בעלי רכוש וחסרי רכוש משכילים ופשוטי עם, נכללו בו סוחרים, בנקאים בעלי מקצועות חופשיים (עורכי דין הוגי הדעות של הנאורות וכו..) לא כמו המעמדות האחרים המעמד השלישי הוא זה ששילם את המיסים בצרפת אך לא היו להם זכויות פוליטיות ואנשי המעמד לא הורשו לכהן בתפקידים פוליטיים. "
 
מידע נוסף, הוא על נפולאון שהינו אחד מהשחקנים החשובים במהפכה:
"נפוליאון בונפרט נולד באי קורסיקה בשנת 1769. הוא היה בן למשפחת אצולה נמוכה. כשהיה נער כבר התעניין בצבא. כשהיה בן 15 התקבל לאקדמיה הצבאית בפריז ולאחר שסיים אותה הצטרף לחיל התותחנים. בתקופת לימודיו הושפע מאוד מכתביהם של הוגי הדעות של הנאורות.
בעת המהפכה, כאשר הוצא להורג מלך צרפת לואי השישה עשר, נפוליאון נלחם נגד כוחות ספרד ואנגליה בעיר הנמל טולון, לאות תודה על פועלו הועלה לדרגת גנרל. נפוליאון נודע בתמיכתו ביעקובינים, ולאחר נפילת רובספייר ישב זמן קצר בכלא. עם שחרורו לקח חלק בדיכוי מרידה של מלוכנים בפריז וכך מצא חן בעיני הדירקטוריון. כאשר התגלו בעיות בחזית עם איטליה, ביקשה ממנו ממשלת צרפת לחזור ולשרת בצבא. 
נפוליאון התמנה למפקד הצבא הצרפתי – הנלחם על רעיונות המהפכה – בחזית מול אוסטריה, שסימלה את המשטר הישן. במשך כשנה, במהלך שנת 1796, לחם נגד האוסטרים בצפון איטליה והשיג ניצחונות מרשימים: הוא כבש את הרפובליקה של ונציה, את מדינת האפיפיור ושטחים מאוסטריה, וחייליו הגיעו למרחק של כמאה וחמישים קילומטרים מווינה, בירת אוסטריה. נפוליאון הבטיח לחייליו כבוד, תהילה ושלל, וכך עודד והלהיב אותם להמשיך במלחמה.
נפוליאון השיג כמה הישגים חשובים בשנים הראשונות לשלטונו. הוא חתם על הסכמי שלום עם מדינות אירופה שלחמו נגד צרפת ואף חידש את הברית שבין צרפת לכנסייה הקתולית. בהסכם שנחתם בינו לבין האפיפיור ב – 1801 נקבע כי האפיפיור ימנה אנשי כנסייה בצרפת, והם יישבעו שבועת אמונים למדינה ויקבלו ממנה משכורת. עוד נקבע כי הרכוש הרב של הכנסייה יועבר למדינה. הובהר לאפיפיור כי אף שרוב הצרפתים קתולים, אין כוונה לפגוע באנשים שאינם מאמינים בדת הקתולית – בפרוטסטנטים וביהודים – והם ייהנו מחופש האמונה הדתית. הסכם זה העיד שהאפיפיור הכיר ברפובליקה הצרפתית, שאותה החרים בתקופת המהפכה.
נפוליאון העניק חנינה כללית למי שנאלץ לעזוב את צרפת בתקופת המהפכה, בהם תומכים של המלוכה, ושיתף בממשלו גם תומכי מלוכה וגם תומכי מהפכה. 
הוא שירת בצבא כקצין תותחנים והתקדם בסולם הדרגות עד שהתמנה למפקד הצבא הצרפתי. בשנת 1799 תפס את השלטון בצרפת בהפיכה, ובשנת 1804 הוכתר כנפוליאון הראשון, קיסר הצרפתים.
נפוליאון כבש אזורים נרחבים באירופה, אך בשנת 1812 נחל תבוסה במלחמה נגד רוסיה. בשנת 1814, לאחר תבוסות נוספות במלחמה נגד קואליציה של מדינות באירופה – הודח, נשפט והוגלה מצרפת. את שארית ימיו בילה באי סנט-הלנה שבדרום האוקיינוס האטלנטי, לשם הוגלה.
נפוליאון ערך תיקונים בתחומי החינוך, הכלכלה והמשפט. קובץ החוקים שגובש ביוזמתו, המכוּנה קוד נפוליאון, מבטא את עקרונות שוויון הכול בפני החוק ואת חירויות הפרט.:"
ומידע אחרון בתחום זה על מארי אנטואנט:
"לאחר הוצאתו להורג של המלך נגזר דינה גם של המלכה מארי אנטואנט והיא נשפטה,אחת הסיבות שנשפטה ושהואשמה היא שהיא והחרימה קמח מהעם ולא נתנה לא קמח בשביל שיבשלו לה עוגות שהיא אהבה , הדבר הוביל את העם למרד , בסוף העם פרץ לארמונה ותפסו אותה, לאחר המשפט  נשלחה להוצאה להורג בגליוטינה."
כמובן שהייתי שוקלת להוסיף סרטונים וסרטים בנושא 
להלן דוגמה לחלק:
ליידי גאגא
https://www.youtube.com/watch?v=GNl9Z4bH-N8
תולדוט משתי נק מבט
http://toldotofakim.cet.ac.il/ShowItem.aspx?ItemID=d43d2da1-0203-48b2-ad51-07132bcdb45c&lang=HEB
מובי ותום
http://www.brainpop.co.il/category_9/subcategory_119/subjects_4493/preview.weml
http://www.brainpop.co.il/category_9/subcategory_119/subjects_4493/preview.weml
סרט שלום למלכה
https://www.youtube.com/watch?v=lxIMFrHJW7s
דרמה היסטורית זרועת כוכבים של בנואה ז'אקו (המרקיז דה סאד), שמתמקדת בבית משפחת המלוכה הצרפתית במהלך המהפכה. יולי, 1789. לואי ה-16 ואשתו, מארי אנטואנט, לגמרי שאננים ביחס למרמור הכללי שמתחיל לגלוש מהסיר ברחובות פריז. ההיסטריה פורצת עם ההתנפלות העממית על כלא האסטיליה. האצולה נוטשת את וורסאי ומותירה את המשפחה לבדה. רק סידוני, קוראת הספרים של המלכה, לא מוכנה לנטוש את אדוניתה. בתפקיד זה מופיעה לאה סיידו (ממזרים חסרי כבוד). עם דיאן קרוגר (להתראות) בתפקיד אנטואנט והבמאי זבייר בובואה (על אלוהים ואנשים) בתפקיד לואי.
סרט- מרי אנטואנט 2006
סופיה קופולה (אבודים בטוקיו) מגישה את קירסטן דאנסט (חמש ילדות יפות) על מצע קצפת ודובדבנים, כמלכת צרפת מארי אנטואנט, שיחד עם בעלה לואי, נערף ראשה במהפכה הצרפתית. מבט אימפרסיוניסטי לחיים של מותרות, פאר ושעמום, תוך שימת דגש על מחלקת ההלבשה, הארט והקונדיטוריה. סיפור חייה של הדוכסית האוסטרית שהפכה למלכה הכי מושמצת בהיסטוריה, ולסמל הדקדנס האולטימטיבי. אם אין לחם שיאכלו עוגות. עם ג'ייסון שוורצמן (Rusmore) וג'ודי דייויס (ארוחה עירומה).
סרט- התכשיט 2001
ארה"ב (2001)
שנים מספר לפני המהפכה הצרפתית מחליטה אישה שאביה הוצא להורג בשל דעותיו על עניים לעקוץ את משפחת המלוכה. בעזרת ג'יגולו בעל דם כחול וענק זהב, שאולי הובטח למרי אנטואנט בכבודה ובעצמה, היא שולחת סימנים מעוררי בלבול וחשדות אל תוככי המלוכה הצרפתית. כידוע, המהפכה לא תאחר לבוא.
סרט- התחילו את המהפכה בלעדי
פארודיה מטורפת, המציגה גירסה מקורית על הסיבות לפריצת המהפיכה הצרפתית. הסרט שם ללעג את מעמד האריסטוקרטים בצרפת, מחד ואת הפרולטריון המתמרד, מאידך. הגיבורים הם שני זוגות תאומים, משני המעמדות היריבים, הנקלעים לאירועים ההיסטוריים.
מקווה שהצלחתי לעזור
יפעתא - שיחה 21:32, 12 באפריל 2015 (IDT)
replies: text: סגנון כתיבה כזה לא מקובל בוויקיפדיה. סגנון הכתיבה בוויקיפדיה הוא אנציקלופדי ויבש, ללא הבעת רגש. יש לציין עובדות בלבד, בסדר כרונולוגי בלי שימוש בשפה מליצית מהסוג שהצעת בדף שיחה. לגבי נפוליון - הוא לא היה אישיות חשובה במהפכה, אלא התבלט אחריה. אפשר להזכיר כמה סרטים בולטים בפרק המורשת התרבותית. גילגמש • שיחה 22:29, 12 באפריל 2015 (IDT)
replies: text: : המידע על מארי אנטואנט מטעה ומוטעה. המלכה לא היתה האישה קרת הלב והאגוצנטרית, כפי שתוארה בתעמולה של המהפכה הצרפתית, אלא דמות שונה לחלוטין שרק לאחרונה התגלו ונחקרו המסמכים בנושא. ובהחלט אין מקום לומר שאחת הסיבות לגזר דינה היה שהיא החרימה קמח מהעם ולא נתנה לא קמח בשביל שיבשלו לה עוגות שהיא אהבה - הדבר לא רק מופרך ושטחי אלא גם מתעלם מהאווירה המתלהמת שהתקיימה בצרפת כנגד המלכה, בגין היותה אוסטרית, בגין היותה שונה מהצרפתים בחינוכה ובעקרונותיה ובגין דברים רבים אחרים, שאותם ניתן לקרוא בערך על מארי אנטואנט. עינב עמרם אשרוב - שיחה 09:43, 5 בנובמבר 2015 (IST)
replies: text: ::עינב עמרם אשרוב, רוב הטענות האלו אודות המלכה נמחקו בידי גילגמש, ונותרה רק העובדה שהייתה לא פופולרית. AddMore-II - שיחה 12:38, 5 בנובמבר 2015 (IST)
thread_title:  המהפכה הצרפתית  

message: שלום. אינני יודע אם עודך פעילה, אבל היות והוויקיפדיה העברית קצרה במבינים בתחום, תהיתי אם תוכלי להשתתף בדיון אודות ההרחבה המתחייבת של הערך וכיצד לסדר מחדש את הערכים המורחבים המקושרים אליו. AddMore-II - שיחה 22:26, 4 בנובמבר 2015 (IST)
replies: text: , שלום, אני בהחלט עדיין פעילה ואשמח לסייע קחת חלק בשינוי הערכים הללו, הם אכן זקוקים לארגון מחדש. האם אתה יכול לשלוח לי קישור לדיון המתנהל? עינב עמרם אשרוב - שיחה 09:37, 5 בנובמבר 2015 (IST)
replies: text: :אין דיון, הוא יכול להתחיל רק עכשיו... בכל אופן, מלבד זה שהערך - שתורגם מהאנגלית לפני עשר שנים, בשחר הוויקיפדיה, ולא עודכן מהותית מאז - לוקה בפרטים בסיסיים כמו מצעד הנשים לוורסאי, ישנה גם שאלת החלוקה לפרקים והערכים המורחבים.
 
אתחיל בעניין הסיבות לפרוץ המהפכה הצרפתית. קודם חשבתי שערך נפרד מוצדק, אבל עתה סבורני שעדיף להכליל את הנושא (במלוא היקפו) אך ורק בערך הראשי. חשוב מכך, ניסיתי לפרוש את התוכן בערך לפי הגישה ה'פוסט-רביזיוניסטית': סירוב לראות חוקיות במאורעות, הצגת המשבר המיידי של שנות ה-80 כמה שיצר ואקום נפיץ מתוכו התפתחו מצבים חדשים ובלתי-צפויים, ופירוט הגורמים ברקע בלי להעניק לאף אחד מהם מעמד בלבדי. תוכלי אולי לקרוא את פסקאות הפתיחה 'רקע' ו'המשבר' בהמהפכה הצרפתית ולחוות דעתך אם ועד כמה הם מקיפים מחד ונגישים מאידך? AddMore-II - שיחה 12:33, 5 בנובמבר 2015 (IST)
replies: text: :: אני מתחילה לקרוא את התכנים שציינת.

text: :: בינתיים אני רוצה לומר שקודם כל, לדעתי אתה צודק בעניין הכללת הנושא כולו בערך הראשי, שכן ריבוי העמודים הרלוונטים לנושא, כשכל אחד מהם נותן רק טפח מהעיקר, מקשה על ריכוז הנושא לאנשים שמתעניינים בתחום.  אני גם מסכימה לחלוטין בנושא התפתחות המשבר כתהליך רבוי במצבים בלתי צפויים שיצר את התפרצות האלימות והמהפכה, ולא ניתן להצביע על גורם מכוון באופן מיוחד.

text: :: בנושא תכני ה"רקע" וה"משבר", לדעתי יש כאן פירוט מדהים ומקיף של הנושא, השאלה היחידה עד כמה הוא נגיש. וגם, עד כמה בכלל אנחנו רוצים ללעוס אותו לקורא ההדיוט. כרגע התוכן מרתק, אבל פונה בעיקר למביני עניין. הוא יחסית קשה למתחילים. השאלה היא לאיזה קהל אתה מכוון את התוכן, ועל פי כך אפשר לנסות ולפשט את המושגים. מה דעתך?

text: :: אני אתן לך דוגמה: המשפט "סולידריות פנימית בתוך כל קורפורציה הייתה הערובה לשימור הפריבילגיות שלה מול לחץ מגבוה, ועקרון יסוד זה עמד בפועל כתריס בפני הסמכות הכל-יכולה שהייתה לכתר בתאוריה", הינו מאוד קשה לעיכול בגלל השימוש במונחים אקדמים ובשפה גבוהה. מצד אחד, אני הייתי שמחה לקרוא את החומר ברמה כזו, אולם מהצד השני, אני נוטה לפשט מתוך מחשבה שאדם שאינו מבין דבר בנושא ירגיש שהתוכן גדול עליו, הוא עלול לפנות למקורות מהימנים פחות, ופשטניים יותר.

text: :: אבל מכיוון שאני לא מעוניינת חלילה להכנס לך בכתיבה, אולם מן הצד השני שאלת על נגישות לקהל הרחב, עד כמה למעשה אתה מעוניין לפשט את החומר? עינב עמרם אשרוב - שיחה 12:53, 5 בנובמבר 2015 (IST)
replies: text: :::: לגבי הרקע: לדעתי כדאי ליצור חלוקה פנימית בתוכן זה באמצעות כותרות מישניות או בולטים של הסיבות הרבות הקיימות לפרוץ המהפכה - הכלכלה, עריצות המלוכה לאורך הדורות, החלוקה המעמדית, התפתחות תקשורת ההמונים, הנאורות, החלשת מעמד האצולה ע"י לואי ה-16 תגובת הנגד שלהם אליו - כל אלה מפורטים בטקסט, אולם ללא חלוקה פנימית קשה להבין עד כמה מכלול הסיבות גדול וטווח ההשפעה שלו הוא במניין של מאות שנים ולא, כפי שחושבים, שמדובר בתקופתו של לואי ה-16 בלבד.
replies: text: :::: ושאלה - הקישור לעמוד נפרד, בשם "הסיבות למהפכה הצרפתית" מיועד להשאר או להימחק? כי כרגע יש פה פחות פירוט ממה שיש ב"רקע". עינב עמרם אשרוב - שיחה 13:05, 5 בנובמבר 2015 (IST)
replies: text: :::::: לגבי המשבר: ישנה הסכמה בין היסטוריונים כי הסיבות למהפיכה הצרפתית נבעו הרבה לפני שלטונו של לואי ה-16, אולם שדרך ניהול המשבר על ידו, לא הביא להחלשת הסערה אלא להתגברותה. מכאן נותר רק לשאול מה בדיוק הוא עשה שהחריף את המשבר והאם אכן הדבר היה בידיים שלו, או שמא כדור השלג שהתגלגל זמן כה רב לפניו כבר היה בלתי ניתן לעצירה. ניתן לשאול את השאלה ולהביא נתונים לכאן ולכאן, אם ברצונך ללכת על קו הצגה זה, או שלהציג את הסיבות למשבר בתקופתו של לואי ה-16, שהן למעשה חזרה על הסיבות שהוצגו ה"רקע", אולם עם תוספת של הפיתרון שנוסה בשלטונו של לואי ה-16 וכיצד זה השפיע לרעה על העניינים.
replies: text: :::::: כמובן, שיש תוספת לסיבות שכבר נכתבו, (תוספת שהוצגה במשך שנים כסיבה האמיתית לפרוץ המהפיכה) שהיא הססנותו של לואי ה-16 ותדמיתה המוכפשת של מארי אנטואנט: אמנם המלך והמלכה אינם מהווים סיבה נוספת למשבר, אך הצגתם ככאלה בעיני ההמון ערער את הביטחון הרעוע גם כך של העם, חיזק את חשיבתו של מעמד האצולה שהמלך והמלכה הם המקור לצרותיהם ושיתוף פעולה לסילוקם מכס המלוכה יסייע למעמדם, ודווקא ניסיונם של המלך והמלכה להטיב עם העם ועם האצולה הביא לכאוס מוחלט. חשוב לציין גם את הסיבה הזו.

text: :::::: מקווה שלא הגזמתי מדי ברעיונות לשיפור - לצערי, אני מאוד נלהבת מהנושא ויכולה לדסקס בו רבות... עינב עמרם אשרוב - שיחה 13:20, 5 בנובמבר 2015 (IST)

text: ::::::בשאלת ה'אחריות' תמיד עדיף לא לעסוק, ואני מסתפק בתיאור מה שקרה. הוא נקלע לסבך ללא מוצא, וההתנהלות שלו הייתה תזזיתית (לאו דווקא באשמתו) לפי כל הדעות. אשר להפלת המונרכיה, זה עוד רחוק. ב-1789 לא חשב על כך איש, אולי חוץ ממארה. AddMore-II - שיחה 13:58, 5 בנובמבר 2015 (IST)
הדיון מרתק, אציע שתעבירו את כולו לשיחה:המהפכה הצרפתית. מה דעתכם? ביקורת - שיחה 01:20, 6 בנובמבר 2015 (IST)
replies: text: ::::::::כמו כן אני בהחלט מתכוון לפצל את פרק הרקע, אבל לאו דווקא באמצעות תת-פרקים (הנושאים שלובים מדי בזה בזה) אלא בהרחבה וחלוקה לפסקאות. תודה! AddMore-II - שיחה 11:57, 6 בנובמבר 2015 (IST)
replies: text: ::::::::::AddMore der Zweite : בהצלחה !! אני אעקוב! וצור קשר בכל דילמה, אשמח לקחת חלק! עינב עמרם אשרוב - שיחה 13:50, 8 בנובמבר 2015 (IST)
replies: text: :::::::::: ביקורת: אני בעד, נראה לי שכך יוכלו לקחת חלק עוד משתתפים. כיצד עושים זאת? עינב עמרם אשרוב - שיחה 13:50, 8 בנובמבר 2015 (IST)
replies: text: :::::::::::אני יכול לעשות זאת, דומני שכדאי להעביר את זה כיחידת דיון חתומה, ולפתוח דיון נפרד בשביל הצעות חברים אחרים. , מקובל עליך? אתה יכול במקביל לפרסם הודעה בלוח המודעות ולבקש מכל מי שמבין בעניין לבוא ולתרום לדיון, לשיקולך. ביקורת - שיחה 19:58, 8 בנובמבר 2015 (IST)
, בבקשה. , תודה שוב. החלטתי לנקוט בקו פחות שאפתני ולהסתפק בהתבססות על The Oxford History of the French Revolution לדויל, אולי הכרך היחיד הממצה ביותר שקיים. AddMore-II - שיחה 20:12, 8 בנובמבר 2015 (IST)
thread_title:  לקראת גירסה מתוקנת של הערך - 1